CELEX: 62010CN0523
Language: da
Date: 2010-11-10 00:00:00
Title: Sag C-523/10: Anmodning om præjudiciel afgørelse indgivet af Oberster Gerichtshof (Østrig) den 10. november 2010 — Wintersteiger AG mod Products 4U Sondermaschinenbau GmbH

29.1.2011   
            
            
               DA
            
            
               Den Europæiske Unions Tidende
            
            
               C 30/19
            
         Anmodning om præjudiciel afgørelse indgivet af Oberster Gerichtshof (Østrig) den 10. november 2010 — Wintersteiger AG mod Products 4U Sondermaschinenbau GmbH
   (Sag C-523/10)
   ()
   2011/C 30/32
   Processprog: tysk
   
      Den forelæggende ret
   
   Oberster Gerichtshof
   
      Parter i hovedsagen
   
   
      Sagsøger: Wintersteiger AG
   
      Sagsøgt: Products 4U Sondermaschinenbau GmbH
   
      Præjudicielle spørgsmål
   
   
               1)
            
            
               Skal formuleringen »ved retten på det sted, hvor skadetilføjelsen er foregået eller vil kunne foregå« i artikel 5, nr. 3), i forordning (EF) nr. 44/2001 (1) (herefter »Bruxelles I-forordningen«) for det tilfælde, at et varemærke, som er registreret i forumstaten, og som tilhører en person, der er hjemmehørende i en anden medlemsstat, angiveligt er blevet krænket ved anvendelse af et nøgleord (herefter »AdWord«), der er identisk med varemærket, i en internetsøgemaskine med forskellige landespecifikke topdomæner, fortolkes således,
               
                           1.1.
                        
                        
                           at retterne kun har kompetence, såfremt nøgleordet anvendes på søgemaskinens netsted på forumstatens topdomæne;
                        
                     
                           1.2.
                        
                        
                           at retterne alene har kompetence, såfremt netstedet for den søgemaskine, hvor nøgleordet anvendes, er tilgængeligt i forumstaten;
                        
                     
                           1.3.
                        
                        
                           at retternes kompetence afhænger af, at yderligere krav er opfyldt, foruden at netstedet skal være tilgængeligt?
                        
                     
         
               2)
            
            
               Såfremt spørgsmål 1.3 besvares bekræftende:
               Hvilke kriterier er afgørende for, om forumstaten har kompetence i henhold til artikel 5, nr. 3), i Bruxelles I-forordningen ved anvendelse af et varemærke, som er registreret i forumstaten, som nøgleord i en søgemaskine med et andet topdomæne end forumstatens?
            
         
      (1)  Rådets forordning (EF) nr. 44/2001 af 22.12.2000 om retternes kompetence og om anerkendelse og fuldbyrdelse af retsafgørelser på det civil- og handelsretlige område, EFT 2001 L 12, s. 1.